KJL เด้ง 5% ลุ้นรายได้-กำไรโต 2 เท่า รับแผนเพิ่มกำลังผลิต
KJL ดีดกลับ 5% คาดรายได้-กำไรโต 2 เท่า ภายในปี 70 อานิสงส์แผนเพิ่มกำลังผลิต งบลงทุน 500 ลบ.
KJL ดีดกลับ 5% คาดรายได้-กำไรโต 2 เท่า ภายในปี 70 อานิสงส์แผนเพิ่มกำลังผลิต งบลงทุน 500 ลบ.
14 มี.ค. 2566

ผู้สื่อข่าวรายงานว่า วันนี้ (14 มี.ค.66) ราคาหุ้น บริษัท กิจเจริญ เอ็นจิเนียริ่ง อีเลคทริค จำกัด (มหาชน) หรือ KJL ณ เวลา 10:08 น. อยู่ที่ระดับ 17.40 บาท บวก 0.80 บาท หรือ 4.82% สูงสุดที่ระดับ 17.80 บาท ต่ำสุดที่ระดับ 17.20 บาท ด้วยมูลค่าการซื้อขาย 54.64 ล้านบาท

โดยก่อนหน้านี้ นายเกษมสันต์ สุจิวโรดม ประธานเจ้าหน้าที่บริหาร KJL เปิดเผยว่า บริษัทปรับกลยุทธ์ทางธุรกิจด้วยการเร่งขยายกำลังการผลิตเร็วขึ้นกว่าแผนเดิมหลังจากเห็นสัญญาณความต้องการสินค้าเพิ่มขึ้นในหลายอุตสาหกรรม โดยวางงบลงทุนต่อเนื่องในช่วง 3 ปีนี้ราว 500 ล้านบาท เพื่อเพิ่มกำลังผลิตเท่าตัวสู่ระดับ 40 ล้านชิ้นภายในปี 68 จากปัจจุบัน 20 ล้านชิ้น โดยมีเป้าหมายใหญ่ที่จะผลักดันรายได้และกำไรเติบโตขึ้น 2 เท่าตัวภายในปี 67